 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ ናይ ፈለማ ብኮሮናቫይረስ ዝሰዓበ ሞት ተመዝጊቡ 22 ታሕሳስ 2020 ምንጪ ስእሊ, ShabaitMoI ኤርትራ ናይ ፈለማ ብኮሮናቫይረስ ዝሰዓበ ሞት ከም ዝመዝገበት ኣፍሊጣ እቲ ግዳይ ወዲ 50 ዓመት ምዃኑን ኣብ ሆስፒታል ደቀምሓረ ሕክምናዊ ክንክን ክግበረሉ ምጽንሑን ዝገለጸ ሚኒስትሪ ጥዕና እታ ሃገር 25 ሓደስቲ ብኮሮናቫይረስ ዝተለኽፉ ሰባት ከም ዝረኸበውን ሓቢሩ እቶም ሕሙማት ኣብ መወሸቢ ማእከላት ዞባ ደቡብ ማለት ኣብ እንዳ ገርግስ 12 ኣብ ማይ ዓይኒ 1 ኣብ ደቀምሓረ 1 ከምኡውን ኣብ ዞባ ማእከል ኣገልግሎት ኦፒዲ ኣስመራ 11 ከም ዝተረኽቡ እቲ ሚኒስትሪ ገሊጹ ላዕለዋይ ሓይሊ ዕማም ምክልኻል ለበዳ ኮሮናቫይረስ ኤርትራ ለበዳ ኮቪድ-19 ብሰላሕታ ናብ ኩለን ዞባታታት እንተላይ ገለ ገጠራትን ብምስፍሕፋሕ ናይ ጉዕዞ ታሪኽ ንዘይብሎም ሰባት ክለክፍ ጀሚሩ ምህላዉ ብምግላጽ ካብ ሎሚ ሰሉስ ጀሚሩ ተግባራዊ ዝኸውን ተሪር ኣዋጃት ዕጽዋ ምውጽኡ ተገሊጹ እዩ ኣብ ኤርትራ ጠቕላላ ብዝሒ ኮሮናቫይረስ ዝተረኽቦም ሰባት 832 ክበጽሕ እንከሎ 599 ሓውዮም ከም ዝተፋነው ጸብጻባት ሚኒስትሪ ጥዕና ይሕብር ነቲ ዝጸንሐ ኣዋጃት ዕጽዋ ዘትርር ሕጋጋት ሓይሊ ዕማም ምክልኻል ለበዳ ኮሮናቫይረስ ምስፍሕፋሕ ቀለቤት ናይቲ ለበዳ ብቕጽበት ንምብታኽን ድሕነት ዜጋታትን ሃገርን ንምውሓስን ዕቱብን ተሪርን ስጒምቲ ምውሳድ ኣማራጺ የብሉን ብምባል ካብ ሰሉስ ዕለት 22 ታሕሳስ ሰዓት 600 ናይ ንግሆ ጀሚሩ ተግባራዊ ዝኸውን ሓደሽቲ ሕጋጋት ኣውጺኡ ከምዘሎ ኣፍሊጡ በቲ ዝወጽእ ሓደሽቲ ሕጋጋት መሰረት ኣብ ኤርትራ እንትርፎ ብዘይካ እቶም ክውንዘፉ ዘይክእሉ ብዝምልከቶም ኣካል ዝተፈቐዱ ልምዓታዊ ኣገልግሎታውን ድሕነታውን ንጥፈታት ኩሉ ምንቅሳቓሳት ደው ዝብል ኮይኑ ኣብ መላእ ሃገር ካብ ሓደ ዓዲከተማ ናብ ካልእ ዓዲከተማ ምንቅስቓስ ሰባት ክልኩል እዩ ኮቪድ 19 ኤርትራ ነቲ ዝጸንሐ ኣዋጃት ዕጽዋ ዘትርር ሕጋጋት ኣውጺኣ ኣብ ኤርትራ ዕጽዋ ኮቪድ-19 መዓስ እዩ ዝፈኩስ? 